Procesul verbal al ședinței din data de 06.09.2016

Ședința a fost condusă de Managerul General, Dr. Grasu Alis. 

S-a discutat situaţia maşinilor aflate în service, precum şi situaţia distribuirii tabletelor pe maşini. Astăzi vor ramane în service 17 maşini, urmând ca până în data de 9 august să mai fie terminate reparaţiile la încă 5 maşini. 
Şefii de substaţii au predat situaţiile navigatoarelor de bord, urmând ca acestea să fie centralizate de personalul biroului telecomunicaţii.

Dr. Grasu Alis a anunţat că noul Director Medical interimar este dr. Toza Mihaela, şi noul Medic coordonator la substaţia sectorului 1 este dr. Constantinescu Gomoiu Gheorghe. Au fost numiţi asistenţi coordonatori pentru fiecare dintre cele 4 ture de lucru în staţia centrală: as. Lepa Sorin, as. Alecu Alina, as. Costache Cezarina şi as. Ştefan Alin. Se va emite o notă de serviciu pentru a autoriza efectuarea controalelor în teren a echipajelor şi ambulanţelor de către aceştia împreuna cu medicul coordonator al sectorului 2, dr. Grasu Cristian.


Locţiitorul asistentului şef, Lepa Sorin a anunţat că există medicamente pe cale de expirare ce trebuie scoase din trusele medicale, şi că trebuie să se facă reînnoirea A.L.P.-urilor pentru cei cărora le expiră.

Au fost discutate probleme administrative pentru fiecare substaţie în parte.


 Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de Managerul General. 
